સામગ્રી: એલી સુસિયાવતી 11 વર્ષનાં જ હતાં, ત્યારે તેમનાં માતા તેમને નાની પાસે મૂકી સાઉદી અરેબિયા જતાં રહ્યાં હતાં

આવાં ગામોને ઇન્ડોનેશિયાના લોકો 'માતાવિહોણાં ગામ' કહે છે. બીબીસીનાં રેબેકા હેન્શકે આવાં ગામોની મુલાકાતે પહોંચ્યાં અને પાછળ રહી ગયેલાં બાળકોને મળ્યાં. 

એલી સુસિયાવતી 11 વર્ષનાં જ હતાં, ત્યારે તેમનાં માતા તેમને નાની પાસે સાચવવા મૂકી ગયાં હતાં. 

તેમનાં માતાપિતા થોડા વખત પહેલાં જ છુટ્ટા પડી ગયાં હતાં. ઘર ચલાવવા માટે તેમનાં માતા મર્તિયાએ સાઉદી અરેબિયામાં ઘરકામ કરવા જવાનું સ્વીકારી લીધું હતું. 

હું એલીને પહેલીવાર મળી ત્યારે તેઓ શાળાના છેલ્લા વર્ષમાં હતાં. તેમણે કહ્યું કે માતા જતાં રહ્યાં તે પછી તેઓ બહુ દુઃખી હતાં. દેખીતી રીતે જ જુદા પડવાની પીડા હજુ પણ હતી.

તેઓ કહે છે, "હું મારી સખીઓને તેમનાં માતાપિતા સાથે જોઉં ત્યારે મને ગમતું નહોતું. મને થતું કે મારી મા ઘરે આવી જાય તો સારું." 

"મારી માતાને કામ કરવા માટે બહાર જવું પડે તેમ હું ઇચ્છતી નથી. હું ઇચ્છું છું કે તેઓ ઘરે રહે અને અમને ભાઈ-બહેનોને સંભાળે."

એલીનું ગામ વેનાસબા પૂર્વ લૉમ્બોકમાં આવેલું છે. બાળકોની સંભાળ લેવા કામ કરવા માટે યુવાન માતાએ વિદેશ જવું પડે તે વાત આ ગામમાં સ્વીકાર્ય બનેલી છે. 

અહીં મોટા ભાગના પુરુષો ખેતમજૂરી કે બીજી મજૂરી કરે છે. વિદેશમાં જઈને ઘરકામ કરીને મહિલાઓ જે કમાણી કરી શકે તેની સરખામણીએ આ કમાણી બહુ ઓછી હોય છે. 

ગામમાં ઘરો અડોઅડ આવેલાં છે અને વચ્ચે સાંકડો રસ્તો છે, જ્યાંથી માંડ મોટરસાઇકલ ચાલી શકે. ઘરોની પાછળ દૂર દૂર સુધી ડાંગરનાં ખેતરો ફેલાયેલાં છે. 

યુવાન માતા વિદેશ કમાણી કરવા જાય તે પછી કુટુંબ અને પતિ બાળકોની સંભાળ લેતા હોય છે. અહીં સૌ એકબીજાને બાળકો સાચવવામાં મદદરૂપ થતા હોય છે.

જોકે, કોઈ પણ બાળકને માતા કે પિતાની ગેરહાજરી હોય તે ગમતું હોતું નથી.

કરિમાતુલ 13 વર્ષનાં થઈ ગયાં છે અને રોજ રાત્રે તેમનાં માતા સાથે વીડિયો કૉલ કરીને વાત કરે છે

કરિમાતુલ અદિબિયાનાં માતા પણ તેમને એક વર્ષનાં હતાં ત્યારે જ મૂકીને જતાં રહ્યાં હતાં. તેમને તો એ પણ યાદ નથી કે માતા સાથે તેમના દિવસો કેવા હતા. 

તેઓ પ્રાથમિક શાળાનું ભણતર પૂરું કરી રહ્યાં ત્યારે તેમનાં માતા વિદેશથી પરત આવી શક્યાં હતાં.

જોકે, ત્યાં સુધીમાં કરિમાતુલ માટે તેમને ઉછેરનારાં તેમનાં માસી જ માતા જેવાં બની ગયાં હતાં. 

કરિમાતુલ કહે છે, "હું ખૂબ મૂંઝાઈ ગઈ હતી." 

"મને યાદ છે કે મારાં માતા રડવા...\nઅગાઉની સામગ્રીનો સારાંશ નીચે મુજબ કરી શકાય છે:
પૂર્વ ઇન્ડોનેશિયામાં એવાં કેટલાંક ગામો છે, જ્યાંથી બધાં જ યુવાન માતા નોકરી માટે વિદેશ જતાં રહે છે.